พายุถล่มเชียงราย ต้นไม้ล้ม-เสาไฟหักไฟดับทั้งดอย ฮ.ป่าไม้ลงจอดฉุกเฉิน 
ผู้สื่อข่าวรายงานว่า เมื่อวันที่ 6 เม.ย. 59 เกิดเหตุพายุฝนตกกระโชกแรงในหลายอำเภอของพื้นที่ จ.เชียงราย และบริเวณที่ว่าการอำเภอแม่ฟ้าหลวง ต้นไม้ขนาดใหญ่ อายุกว่า 40 ปี จำนวน 2 ต้น ล้มทับเสาไฟฟ้าแรงสูงหัก ทำให้ไฟฟ้าดับทั้งอำเภอ และบริเวณทางขึ้นโครงการพัฒนาดอยตุงฯ ต.แม่ฟ้าหลวง พายุได้พัดโค่นต้นไม้ขนาดใหญ่หักตกขวางถนน,นอกจากนี้ จากกระแสลมแรงทำให้เครื่องเฮลิคอปเตอร์ ของหน่วยป้องกันไฟป่าที่กลับจากสำรวจไฟป่าบริเวณดอยปุย ต.ท่าสาย อ.เมือง ต้องลงจอดฉุกเฉินที่สนามโรงเรียนบ้านสันต้นขาม ต.นางแล อ.เมือง และภายในเขตเทศบาลนครเชียงราย ทั้งนี้ต้นไม้ยังล้มพาดสายไฟฟ้าใกล้บริเวณโรงเรียนเทศบาล 3 ศรีทรายมูลและบริเวณซอย 12 ภายในชุมชนสันสลี เจ้าหน้าที่เทศบาลนครเชียงรายพร้อมด้วยอุปกรณ์รถกู้ภัยเข้าตัดแต่งกิ่งไม้ ที่พาดสายไฟฟ้าและล้มขวางการจราจร,นอกจากนั้น พายุยังพัดถล่ม อ.เวียงเชียงรุ้ง ขุนตาล พญาเม็งราย แม่ฟ้าหลวง และเวียงชัย ทำให้บ้านเรือนราษฎร์ได้รับความเสียหายจำนวนมาก หน่วยงานที่เกี่ยวข้องกำลังออกสำรวจความเสียหาย เพื่อให้การช่วยเหลือ,ด้าน นายประจญ ปรัชญ์สกุล รองผู้ว่าราชการจังหวัดเชียงรายกล่าวว่า ได้สั่งการให้นายอำเภอทุกพื้นที่ออกสำรวจความเสียหาย ในเบื้องต้นองค์กรปกครองส่วนท้องถิ่น เทศบาล อบต. มีงบประมาณที่จะให้การช่วยเหลือ หากเกินกำลัง จะทำเรื่องขอเงินสนับสนุนไปยังทางจังหวัดเพื่อขอความช่วยเหลือ.
พายุฝนตกกระโชกแรง หลายอำเภอของพื้นที่ จ.เชียงราย ต้นไม้ขนาดใหญ่ อายุกว่า 40 ปี จำนวน 2 ต้น ล้มทับเสาไฟฟ้าแรงสูงหัก ทำให้ไฟฟ้าดับทั้งอำเภอ ทางขึ้นโครงการพัฒนาดอยตุงฯ ต.แม่ฟ้าหลวง และยังพัดโค่นต้นไม้ขนาดใหญ่หักขวางถนน 
พายุถล่ม,พายุเข้าเชียงราย,ต้นไม้ล้มทับเสาไฟ,พายุเข้า,ไฟฟ้าดับ,โครงการพัฒนาดอยตุง,องค์กรปกครองส่วนท้องถิ่น,แม่ฟ้าหลวง,เวียงเชียงรุ้ง,ขุนตาล,พญาเม็งราย,เวียงชัย,เชียงราย,ข่าว,ไทยรัฐ,ไทยรัฐออนไลน์,ข่าวทั่วไทย